बोलेरो चोरी में शामिल तीसरे आरोपी को जेल
जोधपुर | करीबतीन माह पूर्व पाल बाईपास इंपीरियल होटल के बाहर बोलेरो चोरी के दौरान उसमें पड़े आभूषण अपने पास रखने वाले सह आरोपी को चौपासनी हाउसिंग बोर्ड पुलिस थाना ने शुक्रवार को कोर्ट में पेश किया जहां से उसे न्यायिक अभिरक्षा में भेज दिया गया।
चौपासनी हाउसिंग बोर्ड थानाधिकारी जब्बरसिंह ने बताया कि गत एक दिसंबर को बाईपास स्थित एक होटल में शादी में भाग लेने आए ओमसिंह राजपुरोहित की बोलेरो चोरी हो गई थी। इस मामले में पुलिस ने मुख्य आरोपी रोशन विश्नोई के अलावा गाड़ी को खरीदने वाले मोहन स्वामी को सरदारशहर से गिरफ्तार किया था। मोहन ने गाड़ी को अलग-अलग पार्ट्स में बांट दिया, जिनसे रिकवरी हो चुकी है। पुलिस ने दो दिन पहले चोरी में शामिल तीसरे आरोपी श्रवणसिंह सोढ़ा पुत्र लक्ष्मणसिंह निवासी बांदली बज्जू बीकानेर को चोरी के आभूषण रखने के आरोप में पकड़ा। जिसकी रिमांड अवधि शुक्रवार को पूरी होने पर उसे कोर्ट में पेश किया गया, जहां से उसे न्यायिक अभिरक्षा में भेज दिया गया।
hin_Deva hin_Deva hin_Deva